เศรษฐศาสตร์เชิงนิเวศ

เศรษฐศาสตร์เชิงนิเวศ () เป็นสาขาการวิจัยทางวิชาการแบบสหวิทยาการและข้ามสาขาวิชา ที่ศึกษาความสัมพันธ์และการวิวัฒนาการร่วมกันของเศรษฐกิจมนุษย์และระบบนิเวศทางธรรมชาติ ทั้งในเชิงเวลาและเชิงพื้นที่ โดยการมองเศรษฐกิจเป็นระบบย่อยของระบบนิเวศขนาดใหญ่ของโลก และเน้นการอนุรักษ์ทุนทางธรรมชาติ ทำให้สาขาเศรษฐศาสตร์เชิงนิเวศแตกต่างจากเศรษฐศาสตร์สิ่งแวดล้อม ซึ่งเป็นการวิเคราะห์ทางเศรษฐศาสตร์กระแสหลักเกี่ยวกับสิ่งแวดล้อมJeroen C.J.M. van den Bergh (2001). "Ecological Economics: Themes, Approaches, and Differences with Environmental Economics," Regional Environmental Change, 2(1), pp. 13-23  (press +). การสำรวจครั้งหนึ่งของกลุ่มนักเศรษฐศาสตร์ชาวเยอรมันพบว่า เศรษฐศาสตร์เชิงนิเวศและเศรษฐศาสตร์สิ่งแวดล้อมเป็นสำนักคิดทางเศรษฐศาสตร์ที่แตกต่างกัน โดยนักเศรษฐศาสตร์เชิงนิเวศเน้นความยั่งยืนที่เข้มแข็งและปฏิเสธข้อเสนอที่ว่าทุนทางกายภาพ (ที่มนุษย์สร้างขึ้น) สามารถทดแทนทุนทางธรรมชาติได้Illge L, Schwarze R. (2006). A Matter of Opinion: How Ecological and Neoclassical Environmental Economists Think about Sustainability and Economics  . German Institute for Economic Research.

เศรษฐศาสตร์เชิงนิเวศก่อตั้งขึ้นในคริสต์ทศวรรษ 1980 ในฐานะสาขาวิชาสมัยใหม่ โดยอาศัยผลงานและการปฏิสัมพันธ์ระหว่างนักวิชาการชาวยุโรปและอเมริกาหลายราย ส่วนสาขาที่เกี่ยวข้องอย่างเศรษฐศาสตร์สีเขียวโดยทั่วไปแล้วเป็นรูปแบบที่เน้นการประยุกต์ใช้ทางการเมืองมากกว่าPaehlke R. (1995). Conservation and Environmentalism: An Encyclopedia, p. 315. Taylor & Francis.Scott Cato, M. (2009). Green Economics. Earthscan, London. .

ตามที่มัลเทอ มีคาเอ็ล ฟาเบอร์ (Malte Michael Faber) นักเศรษฐศาสตร์เชิงนิเวศได้กล่าวไว้ เศรษฐศาสตร์เชิงนิเวศนั้นถูกนิยามโดยการให้ความสำคัญกับธรรมชาติ ความยุติธรรม และเวลา ประเด็นเรื่องความเท่าเทียมกันระหว่างรุ่น ภาวะย้อนกลับไม่ได้ของการเปลี่ยนแปลงสิ่งแวดล้อม ความไม่แน่นอนของผลลัพธ์ในระยะยาว และการพัฒนาอย่างยั่งยืน เป็นแนวทางในการวิเคราะห์และประเมินค่าทางเศรษฐศาสตร์เชิงนิเวศMalte Faber. (2008). How to be an ecological economist. Ecological Economics 66(1):1-7. Preprint. นักเศรษฐศาสตร์เชิงนิเวศได้ตั้งคำถามถึงแนวทางเศรษฐศาสตร์กระแสหลักพื้นฐาน เช่น การวิเคราะห์ต้นทุน-ผลประโยชน์ และการแยกคุณค่าทางเศรษฐศาสตร์ออกจากการวิจัยทางวิทยาศาสตร์ โดยโต้แย้งว่าเศรษฐศาสตร์นั้นมีลักษณะเป็นบรรทัดฐานอย่างหลีกเลี่ยงไม่ได้ กล่าวคือ เป็นเชิงกำหนด มากกว่าที่จะเป็นเชิงบวกหรือเชิงพรรณนา การวิเคราะห์เชิงตำแหน่ง ซึ่งพยายามรวมประเด็นเรื่องเวลาและความยุติธรรมเข้าไว้ด้วยกัน ได้ถูกเสนอเป็นทางเลือกMattson L. (1975). Book Review: Positional Analysis for Decision-Making and Planning by Peter Soderbaum. The Swedish Journal of Economics.Soderbaum, P. 2008. Understanding Sustainability Economics. Earthscan, London. . pp.109-110, 113-117. เศรษฐศาสตร์เชิงนิเวศมีมุมมองหลายอย่างร่วมกับเศรษฐศาสตร์สตรีนิยม รวมถึงการให้ความสำคัญกับความยั่งยืน ธรรมชาติ ความยุติธรรม และคุณค่าของการดูแล คาร์ล มาคส์ยังได้แสดงความคิดเห็นเกี่ยวกับความสัมพันธ์ระหว่างทุนและนิเวศวิทยา ซึ่งปัจจุบันเรียกแนวคิดดังกล่าวว่า สังคมนิยมเชิงนิเวศ

 อ้างอิง 

หมวดหมู่:เศรษฐศาสตร์เชิงนิเวศ
หมวดหมู่:นิเวศวิทยาอุตสาหกรรม
หมวดหมู่:ทรัพยากรธรรมชาติ
หมวดหมู่:สังคมศาสตร์สิ่งแวดล้อม
หมวดหมู่:เศรษฐศาสตร์สิ่งแวดล้อม
หมวดหมู่:สำนักคิดทางเศรษฐศาสตร์